Tasulised programmid üldhariduskoolidele ja lasteasutustele:     Tasulised programmid huvilistele igas vanuses:         Aastaringselt on avatud Kõpu poolsaare mitmekesist loodust tutvustav fotoväljapanek. Ettetellimisel on koos ekspositsiooni tutvustusega võimalik slaidiesitlus.      See pole kaubanduskeskus tavapärases mõistes, kuigi üks külastaja selle kohe hüper-supermarketiks ristis. Siin on, mida vaadata ja mille üle mõtiskleda ajal, mil Läänemeri on üks saastatumaid ökosüsteeme maailmas ja ligi kolmveerand kogu maailma merede rikkustest on juba ära tarbitud. Kõik väljapandu on kogutud meie oma kodusaare randadelt, varustajatering ulatub maailma kuklapoolele, esindatud on kõik levinumad kaubagrupid ja kõige selle ühisnimetaja on mereprügi.  Loomulikult saab meie kaubamajast ka  päriselt üht-teist osta, valik on mitmekülgne, kohati üllatuslik ja kindlasti kordumatu ja see pole kindlasti enam prügi. Siin on koos meie kodumere ja -randade minevik, olevik ja tulevik, meie mere võlu ja valu, hoolimatus ja inspiratsioon, ilu ja inetus.  Oleme siia kogunud osakese sellest, mille eest me kõik kas või kaudselt vastutavad oleme oma eluviisi ja harjumuste läbi. Tingimustes, kus RMK poolt Hiiumaa rannikul asuvatest puhkekohtadest äraveetavad prügikogused on aastaga kahekordistunud ja  kogu maailmas on rannikupuhkus ja turism laevaliikluse järel üks enim mereprügi põhjustavaid valdkondi, soovime, et iga külastaja jääks südames kandma küsimust "Mida me jätame oma lastele?"